১২জন খেলোয়াড় রাউন্ড রবিন লিগ পদ্ধতিতে এবারের ইভিকা জাতীয় মহিলা দাবায় অংশ নিচ্ছেন। প্রথম রাউন্ডের খেলায় গতবারের মহিলা চ্যাম্পিয়ন বাংলাদেশ নৌবাহিনীর আন্তর্জাতিক মহিলা মাস্টার শামীমা আক্তার লিজা নিজ দলের মহিলা ফিদে মাস্টার শারমীন সুলতানা শিরিনকে পরাজিত করেছেন। মহিলা দাবার চূড়ান্ত পর্বে নবাগত নারায়ণগঞ্জের মোসাম্মৎ ঝর্না বেগম আন্তর্জাতিক মহিলা মাস্টার রানী হামিদের সাথে ড্র করেছেন। অপর নবাগত নারায়ণগঞ্জের ফাতেমা-তুজ-জোহরা শ্রাবণী নিজ জেলার মহিলা ফিদে মাস্টার জাকিয়া সুলতানাকে পরাজিত করেছেন। গতবারের রানার-আপ বাংলাদেশ নৌবাহিনীর মহিলা ফিদে মাস্টার নাজরানা খান ইভা তানজিনা আক্তার তানির বিরুদ্ধে জয়ী হয়েছেন। বাংলাদেশ নৌবাহিনীর জোহরাতুল জান্নাত জিসা নিজ দলের সুমাইয়া খন্দকারকে পরাজিত করেছেন।